text: To mænd fængslet for forsøg på grov vold i Padborg
  12 august 2014 kl. 12.26
  To mænd på henholdsvis 23 og 43 år er blevet varetægtsfængslet i to uger for forsøg på grov vold.
  De to opsøgte sent mandag aften en 33 årig mand i Padborg og truede ham med en kødøkse. Manden flygtede og alarmerede politiet. De to mænd har begge relation til Kamilla Hantusch, som forsvandt i Padborg og senere blev fundet dræbt ved Kliplev.
  De to mænd nægter sig skyldig, men kærede ikke fængslingen.
  Syd og Sønderjyllands Politi ønsker på nuværende tidspunkt ikke at oplyse mere i sagen.
  